เงินบาทเปิดตลาด 30.62/64
ธนาคารซีไอเอ็มบีไทย รายงาน เงินบาทเปิดตลาด 30.62/64 แนวโน้มอ่อนค่า จับตาเหตุรุนแรงในลิเบีย
22 ก.พ. 2554

ธนาคารซีไอเอ็มบีไทย รายงาน เงินบาทเปิดตลาด 30.62/64 แนวโน้มอ่อนค่า จับตาเหตุรุนแรงในลิเบีย
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.62/64 บาท/ดอลลาร์ อ่อนค่าลงจากเย็นวานนี้ที่ปิดตลาดที่ระดับ 30.53/55 บาท/ดอลลาร์
ทิศทางของค่าเงินบาทวันนี้น่าจะอ่อนค่าลงตามสกุลเงินอื่นๆ ในภูมิภาค นอกจากนี้คงต้องรอดูทิศทางตลาดหุ้นไทยว่าจะปรับตัวลดลงไปตามตลาดหุ้นยุโรปหรือไม่ ซึ่งเป็นสาเหตุที่จะทำให้บาทอ่อนค่าลงได้ รวมทั้งต้องติดตามสถานการณ์ปัญหาความรุนแรงจากการสลายการชุมนุมในประเทศลิเบียเป็นหลัก
"รอดูตลาดหุ้นไทยวันนี้ว่าจะรับจากทางยุโรปมาอย่างไร เพราะค่อนข้างติดลบมากพอสมควร บาทก็มีโอกาสจะอ่อนค่าลง แต่คงไม่เยอะมาก" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.06/08 เยน/ดอลลาร์ ส่วนเงินยูโรอยู่ที่ระดับ 1.3595/3599 ดอลลาร์/ยูโร 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.55-30.75 บาท/ดอลลาร์